rejauldu/bengali-wikipedia huggingface dataset:
আফসার আলী আহমেদ (জন্ম: ১৩ মার্চ ১৯২০, মৃত্যু: ২০ এপ্রিল ২০১৫) বাংলাদেশের একজন মুক্তিযোদ্ধা ও রংপুর ও নীলফামারী জেলার রাজনীতিবিদ ছিলেন। ১৯৭৩ সালে প্রথম জাতীয় সংসদ নির্বাচনে তিনি রংপুর-২ আসন থেকে সংসদ সদস্য নির্বাচিত হন।   জন্ম ও প্রাথমিক জীবন  আফসার আলী আহমেদের জন্ম ১৩ মার্চ ১৯২০ রংপুর বিভাগের নীলফামারী জেলায়। তিনি নীলফামারী শহরের শাহীপাড়ায় স্থায়ীভাবে বসবাস করলেও তার গ্রামের বাড়ি ছিলো জলঢাকা উপজেলার পশ্চিম বালাগ্রাম গ্রামে।   রাজনৈতিক ও কর্মজীবন  আফসার আলী আহমেদ ১৯৭০ সালে মেম্বর অব ন্যাশনাল এ্যাসেম্বলি (এমএনএ), ১৯৭২ সালে এমসিএ ও ১৯৭৩ সালে সংসদ সদস্য ছিলেন। তিনি ১৯৫২ সালে ভাষা আন্দোলনে অংশগ্রহণের মাধ্যমে  আওয়ামী লীগের রাজনীতির সঙ্গে জড়িয়ে পড়েন।  স্বাধীনতা যুদ্ধের আগে থেকে তৎকালীন নীলফামারী মহকুমা থেকে বর্তমান জেলা পর্যন্ত বিভিন্ন সময়ে মহকুমা ও জেলা আওয়ামী লীগে ৩৪ বছর সভাপতির দায়িত্ব পালন করেন।   মৃত্যু  ২০ এপ্রিল (সোমবার) ২০১৫ সালে বার্ধক্যজনিত রোগে রংপুরের প্রাইম মেডিকেল কলেজ হাসপাতালে চিকিৎসাধীন অবস্থায় মারা যান। মৃত্যুকালে তিনি স্ত্রী, পাঁচ ছেলে, ছয় মেয়েসহ অসংখ্য আত্মীয় স্বজন ও গুনগ্রাহী রেখে গেছেন। নীলফামারী জেলা শহরের সার্কিট হাউস কবরস্থানে তাকে দাফন করা হয়।   আরও দেখুন    প্রথম জাতীয় সংসদ সদস্যদের তালিকা  আবদুর রউফ  ময়েজুদ্দিন সরকার  হুসেইন মুহাম্মদ এরশাদ   তথ্যসূত্র    বহিঃসংযোগ    প্রথম জাতীয় সংসদ সদস্যদের তালিকা  বিষয়শ্রেণী:প্রথম জাতীয় সংসদ সদস্য বিষয়শ্রেণী:১৯২০-এ জন্ম বিষয়শ্রেণী:২০১৫-এ মৃত্যু বিষয়শ্রেণী:রংপুর বিভাগের ব্যক্তি বিষয়শ্রেণী:নীলফামারী জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
thumb|রঘুরাজপুরে গোটিপুয়া নৃত্য thumb|ওড়িশারপুরীতে স্টার্লিং রিসর্টে গোটিপুয়া নৃত্যশিল্পীরা নৃত্য প্রদর্শন করছেন  গোটিপুয়া ভারতের ওড়িশা রাজ্যের একটি ঐতিহ্যবাহী নৃত্য এবং ওড়িশি শাস্ত্রীয় নৃত্যের পূর্বসূরী। এটি উড়িশায় কয়েক শতাব্দী ধরে অল্প বয়সী ছেলেরা পরিবেশন করে আসছে, তারা জগন্নাথ এবং কৃষ্ণের প্রার্থনা করার জন্য মহিলাদের পোশাক পরে। এই নৃত্যটি এমন একদল ছেলের দ্বারা সম্পাদিত হয় যারা রাধা এবং কৃষ্ণের জীবন কাহিনী থেকে অনুপ্রাণিত নৃত্য পরিবেশন করে। ছেলেরা অল্প বয়স থেকে শুরু করে বয়ঃসন্ধিকাল পর্যন্ত নাচ শেখে, যতক্ষন না তাদের পুরুষালি চেহারা ফুটে ওঠে। ওড়িয়া ভাষায়, গোটিপুয়ার অর্থ "একটি বালক" (গোটি-পুয়া)। ওড়িশার রঘুরাজপুর (পুরীর কাছে), একটি ঐতিহাসিক গ্রাম যা গোটিপুয়া নৃত্যের জন্য পরিচিত। গোটিপুয়া নৃত্যের সাথে ঐতিহ্যবাহী ওড়িশি সংগীত থাকে এবং এর প্রাথমিক ঘাতবাদ্য হচ্ছে মার্দল।  নৃত্যশিল্পী সুন্দরী নর্তকীতে রূপান্তরিত হবার জন্য ছেলেরা তাদের চুল কাটে না, পরিবর্তে তারা চুল বড় করে বাঁধে এবং তাতে ফুলের মালা দেয়। তারা সাদা এবং লাল মিশ্রিত পাউডার গুঁড়ো মুখে লাগায়। চোখ বড় দেখানোর জন্য তারা চোখে  কাজল  টানে। তারা কপালে, সাধারণত বৃত্তাকার, টিপ পরে, তাকে ঘিরে চন্দনের ফোঁটা দিয়ে নকশা তৈরি করে। প্রতিটি নৃত্য বিদ্যালয়ের বিশিষ্ট ঐতিহ্যবাহী অনন্য নকশা থাকে।  সময়ের সাথে সাথে নৃত্যের পোশাক বিবর্তিত হয়েছে। চিরায়ত পোশাকটি হল চকচকে অলঙ্করণ সহ একটি উজ্জ্বল বর্ণের ব্লাউজ, যার পোশাকি নাম কাঁচুলা। একটি সূচিকর্ম করা রেশমের কাপড় (নিবিবন্ধ) কোমরের চারপাশে জড়ানো থাকে। কিছু নৃত্যশিল্পী এখনও পাট্টাসারী পরার ঐতিহ্য মেনে চলে, এটি প্রায়  লম্বা একটি পাতলা কাপড়ের টুকরো, যেটি উভয় দিকে সমান দৈর্ঘ্যের হয় এবং নাভিতে একটি গিঁট দিয়ে শক্তভাবে পরা হয়। তবে, এই ঐতিহ্যবাহী পোষাককে বর্তমানে প্রতিস্থাপিত করেছে একটি নতুন নকশা করা কাপড় যেটি পরিধান করা সহজ।  নৃত্যশিল্পীরা বিশেষভাবে তৈরি করা, পুঁতির গহনা পরে, যার মধ্যে আছে: গলার হার, কঙ্কণ, বাজুবন্ধনী এবং কানের অলঙ্কার। নাকছাবি পরার বদলে এখন নাকে নকশা করা হয়। গোড়ালিতে নুপূর পরা থাকে, পা দিয়ে টোকা দিলে নুপূরধ্বনি বার হয়। হাতের তালু এবং পায়ের পাতায়  আলতা  নামে পরিচিত একটি লাল তরল দিয়ে আঁকা হয়। পোশাক, গহনা এবং নুপূর পবিত্র বলে বিবেচিত হয়। আরো দেখুন   ওড়িশার লোকনৃত্যের রূপগুলি  ভারতীয় লোকনৃত্যের তালিকা   তথ্যসূত্র   বহিঃসংযোগ  www.gotipua.com  বিষয়শ্রেণী:ওড়িশি বিষয়শ্রেণী:ভারতীয় লোকনৃত্য বিষয়শ্রেণী:ওড়িশার সংস্কৃতি
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  ~মহীন (আলাপ) ০৮:২২, ১১ জুলাই ২০২৩ (ইউটিসি) মুসলিম হাই স্কুল, ময়মনসিংহ   – (অপসারণের প্রস্তাবনা দেখুনলগ দেখুন) () WP:NSCHOOL অনুযায়ী  উল্লেখযোগ্য শিক্ষাপ্রতিষ্ঠান নয়। নিবন্ধে যথেষ্ট তথ্য নেই। একটি তথ্যসূত্র বিহীন নিবন্ধ। অর্ঘ্য বড়ুয়া (আলাপ) ০২:৪০, ৪ জুলাই ২০২৩ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
আল ফিকহুল আকবর (আরবিঃ الفقه الأكبر) একটি আদি ইসলামি আকিদা বিষয়ক গ্রন্থ। ইমাম আবু হানিফার লিখিত গ্রন্থগুলোর মধ্যে অক্ষত রয়ে যাওয়া এটি অন্যতম একটি গ্রন্থ। এতে আল্লাহ, তার নবি-রাসুল, ফেরেশতা ও পরকালীন জীবন বিষয়ক বিশ্বাস নিয়ে আলোচনা করা হয়েছে।    বিষয়বস্তু  এই গ্রন্থে মানব ইতিহাসের সৃষ্টি, আল্লাহর দাসত্ব, নবি-রাসুলদের বিশ্বাসমালা, পরকালীন জীবনের ঘটনাবলি ইত্যাদি বিষয় আলোচিত হয়েছে। এই গ্রন্থে সৃষ্টিকর্তা ও তার সৃষ্টির মাঝে যে সম্পর্ক, সেই সম্পর্ক নিয়ে আলোচনা করা হয়েছে। তৎকালীন যুগে আকিদা বিষয়ক যে সকল প্রশ্ন আসত, ইমাম আবু হানিফা তার সংক্ষিপ্ত কিন্তু নির্ভুল উত্তর প্রদান করেছেন।   গ্রহণযোগ্যতা  বিশ্বের বিভিন্ন আলিম তার এই গ্রন্থকে ব্যবহার করেন এবং তথ্য প্রদান করতে গিয়ে এর উদ্ধৃতি প্রদান করে থাকেন। বাংলা ভাষায় ইসলামিক ফাউন্ডেশন কর্তৃক একটি ও আস-সুন্নাহ প্রকাশনী কর্তৃক একটি অনুবাদ প্রকাশ করা হয়েছে।  আরও দেখুন   আল মুহান্নাদ আলাল মুফান্নাদ   তথ্যসূত্র   বিষয়শ্রেণী:সুন্নি সাহিত্য বিষয়শ্রেণী:আকিদার বই বিষয়শ্রেণী:কালাম বিষয়শ্রেণী:মাতুরিদি সাহিত্য
সুবোধ পট্টনায়েক ওড়িয়া ভাষার চলচ্চিত্রের চিত্রনাট্যকার এবং সংলাপ লেখক ছিলেন। তিনি ১৯৯০ সালে একাঙ্কিকা নাটকের তাঁর 'হো ভাগতে' বইয়ের জন্য ওড়িশা সাহিত্য একাডেমি পুরস্কারও পেয়েছিলেন।   কর্মজীবন  ১৯৮৪ সালে, ব্রজরাজ মুভি'র 'ডান্ডা বালুঙ্গা' তে প্রথম পট্টনায়েক চিত্রনাট্য লিখে তার প্রতিভার স্বাক্ষর রাখেন। তারপর আর তাকে পিছনে ফিরে তাকাতে হয় নি। তিনি ওড়িয়া ভাষার অনেক চলচ্চিত্রে কাজ করেছেন। তিনি ওড়িয়া সিনেমার জন্য ৬০টিরও বেশি ওড়িয়া চলচ্চিত্রে অবদান রেখেছেন এবং ৫০টিরও বেশি ওড়িয়া নাটকে অভিনয় করেছেন। তার একটি নাটক 'মহাযাত্রা' ২০১০ সালে পারাদ্বীপে জাতীয় নাট্য উৎসবে প্রদর্শিত হয়েছিল।   মৃত্যু  ১৬ সেপ্টেম্বর ২০১৭ তারিখে কটকের নিজ বাসভবনে হৃদরোগে আক্রান্ত হয়ে মারা যান।   তথ্যসূত্র    বহিঃসংযোগ     on IMDb  বিষয়শ্রেণী:১৯৪৭-এ জন্ম বিষয়শ্রেণী:২০১৭-এ মৃত্যু বিষয়শ্রেণী:ওড়িয়া ভাষার নাট্যকার বিষয়শ্রেণী:ভারতীয় চিত্রনাট্যকার বিষয়শ্রেণী:ওড়িশা সাহিত্য অকাদেমি পুরস্কার প্রাপক বিষয়শ্রেণী:ওড়িশার চিত্রনাট্যকার
রিদা ফাদিল আব্বাদ মায়ালি (; জন্ম: ২৩ নভেম্বর ১৯৯৮; রিদা ফাদিল নামে সুপরিচিত) হলেন একজন ইরাকি পেশাদার ফুটবল খেলোয়াড়। তিনি বর্তমানে ইরাকি ক্লাব আমানত বাগদাদ এবং ইরাক জাতীয় অনূর্ধ্ব-২৩ দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় হিসেবে খেলেন।  প্রারম্ভিক জীবন রিদা ফাদিল আব্বাদ মায়ালি ১৯৯৮ সালের ২৩শে নভেম্বর তারিখে ইরাকে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ফাদিল ইরাক অনূর্ধ্ব-২৩ দলের হয়ে খেলার মাধ্যমে ইরাকের প্রতিনিধিত্ব করেছেন।  ফাদিল ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত ইরাক অলিম্পিক দলে স্থান পেয়েছেন।  তথ্যসূত্র  বহিঃসংযোগ    বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:ইরাকি ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:আমানত বাগদাদ স্পোর্টস ক্লাবের খেলোয়াড় বিষয়শ্রেণী:ইরাকের আন্তর্জাতিক যুব ফুটবলার বিষয়শ্রেণী:ইরাকের অনূর্ধ্ব-২৩ আন্তর্জাতিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার
৩০নং ওয়ার্ড বাংলাদেশের রাজশাহী সিটি কর্পোরেশনের আওতাধীন একটি ওয়ার্ড।   আয়তন    জনসংখ্যা    অবস্থান ও সীমানা  রাজশাহী সিটি কর্পোরেশনের সর্ব-পূর্বে ৩০নং ওয়ার্ডের অবস্থান। এ ওয়ার্ডের দক্ষিণে রাজশাহী সিটি কর্পোরেশনের ২৯নং ওয়ার্ড ও ২৮নং ওয়ার্ড, পশ্চিমে রাজশাহী সিটি কর্পোরেশনের ২৭নং ওয়ার্ড ও ২৬নং ওয়ার্ড, উত্তরে রাজশাহী সিটি কর্পোরেশনের ২৬নং ওয়ার্ড ও পবা উপজেলার পারিলা ইউনিয়ন এবং পূর্বে পবা উপজেলার হরিয়ান ইউনিয়ন ও কাটাখালী পৌরসভা অবস্থিত।   প্রশাসনিক কাঠামো  রাজশাহী সিটি কর্পোরেশনের আওতাধীন ৩০নং ওয়ার্ডের প্রশাসনিক কার্যক্রম মতিহার থানার আওতাধীন এবং এটি জাতীয় সংসদের ৫৩নং নির্বাচনী এলাকা রাজশাহী-২ এর অংশ।  মতিহার থানার আওতাধীন এলাকা হলো:  মির্জাপুর মৌজা  রাজশাহী বিশ্ববিদ্যালয়  চৌদ্দপাই মৌজা  বুধপাড়া মৌজা।   আরও দেখুন   মতিহার থানা  রাজশাহী সিটি কর্পোরেশন  রাজশাহী জেলা   তথ্যসূত্র    বহিঃসংযোগ   বিষয়শ্রেণী:রাজশাহী সিটি কর্পোরেশনের ওয়ার্ড
জাফর ইকবাল মানহাস একজন ভারতীয় লেখক এবং রাজনীতিবিদ। তিনি ২০১৫ থেকে ২০২১ সাল পর্যন্ত জম্মু ও কাশ্মীর বিধান পরিষদের সদস্য হিসেবে দায়িত্ব পালন করেছেন।   জীবন  তিনি কাশ্মীর বিভাগের শোপিয়ান জেলার একজন এমএলসি ছিলেন। ২০২০ সালের মার্চ মাসে জম্মু ও কাশ্মীর আপনি পার্টিতে যোগদানের আগ পর্যন্ত তিনি পিপলস ডেমোক্র্যাটিক পার্টির একজন সিনিয়র সদস্য ছিলেন। তিনি জম্মু ও কাশ্মীর একাডেমি অফ আর্ট, কালচার অ্যান্ড ল্যাঙ্গুয়েজেসের সহ-সভাপতিও। তিনি কাশ্মীরিদের বিশেষ করে বাস্তুচ্যুত কাশ্মীরি পণ্ডিতদের দুর্দশার বিষয়ে সোচ্চার হয়েছেন।   তথ্যসূত্র   বিষয়শ্রেণী:শোপিয়ান জেলার ব্যক্তি বিষয়শ্রেণী:২১শ শতাব্দীর ভারতীয় রাজনীতিবিদ বিষয়শ্রেণী:২১শ শতাব্দীর ভারতীয় মুসলিম বিষয়শ্রেণী:১৯৫৭-এ জন্ম বিষয়শ্রেণী:জম্মু ও কাশ্মীর আপনি পার্টির রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:ডোগরা ব্যক্তি বিষয়শ্রেণী:জম্মু ও কাশ্মীর পিপলস ডেমোক্রেটিক পার্টির রাজনীতিবিদ বিষয়শ্রেণী:জম্মু ও কাশ্মীর বিধান পরিষদের সদস্য বিষয়শ্রেণী:উৎসবিহীন তথ্যসহ সকল নিবন্ধ
অশোক কুমার (বেণু) দাশগুপ্ত (জন্ম কলকাতা, ভারত, ৭ মার্চ ১৯২৮; মৃত্যু ২১ এপ্রিল ২০১০) ছিলেন একজন ভারতীয় ক্রিকেটার। তিনি ১৯৫০ এর দশকে সক্রিয় ছিলেন এবং বাংলা ও বিহার ক্রিকেট দলের হয়ে খেলেছিলেন।  দাশগুপ্ত ১৯৫০-এর দশকে বাংলার ব্যাটিংয়ের অন্যতম প্রধান স্তম্ভ এবং ২০০৮ সালের জুলাইয়ে দ্য ক্রিকেট অ্যাসোসিয়েশন অফ বেঙ্গল থেকে কার্তিক বোস লাইফটাইম অ্যাচিভমেন্ট অ্যাওয়ার্ড লাভ করেন।  তথ্যসূত্র  বিষয়শ্রেণী:১৯২৮-এ জন্ম বিষয়শ্রেণী:২০১০-এ মৃত্যু বিষয়শ্রেণী:বাঙালি ক্রিকেটার বিষয়শ্রেণী:ভারতীয় ক্রিকেটার বিষয়শ্রেণী:কলকাতা থেকে আগত ক্রিকেটার বিষয়শ্রেণী:বিহারের ক্রিকেটার বিষয়শ্রেণী:আশুতোষ কলেজের প্রাক্তন শিক্ষার্থী বিষয়শ্রেণী:বাংলার ক্রিকেটার
পিপলোদা () ভারতের মধ্য প্রদেশ রাজ্যের রতলম জেলার একটি নগর পঞ্চায়েত-শাসিত শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪৭০ মিটার (১৫৪১ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে পিপলোদা শহরের জনসংখ্যা হল ৭৩০২ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৬০%। পুরুষদের মধ্যে সাক্ষরতার হার ৭১% এবং নারীদের মধ্যে এই হার ৪৯%। সারা ভারতের সাক্ষরতার হার ৫৯.৫%, তার চাইতে পিপলোদা এর সাক্ষরতার হার বেশি।  এই শহরের জনসংখ্যার ১৫% হল ৬ বছর বা তার কম বয়সী।   তথ্যসূত্র   বিষয়শ্রেণী:মধ্যপ্রদেশের শহর
ডা. সেরাজুল হক (অজানা-২৮ অক্টোবর ১৯৯৪) বাংলাদেশ জাতীয়তাবাদী দলের রাজনীতিবিদ ও চিকিৎসক। তিনি বিলুপ্ত জামালপুর-৮ ও শেরপুর-৩ আসনের সাবেক সংসদ সদস্য।   জীবনী  সেরাজুল হক শেরপুর জেলার শ্রীবরদীতে জন্মগ্রহণ করেন। তিনি ১৯৭৯ সালের দ্বিতীয় জাতীয় সংসদ নির্বাচনে শ্রীবরদী-ঝিনাইগাতী নিয়ে গঠিত বিলুপ্ত জামালপুর-৮ আসন থেকে ও ১৯৯১ সালের পঞ্চম জাতীয় সংসদ নির্বাচনে শেরপুর-৩ (শ্রীবরদী-ঝিনাইগাতী) আসন থেকে সংসদ সদস্য নির্বাচিত হয়েছিলেন।  সেরাজুল হক সালে ২৮ অক্টোবর ১৯৯৪ সালে সংসদ সদস্য থাকা অবস্থায় সড়ক দুর্ঘটনায় মৃত্যুবরণ করেন।   আরও দেখুন    দ্বিতীয় জাতীয় সংসদ সদস্যদের তালিকা (১৯৭৯)  পঞ্চম জাতীয় সংসদ সদস্যদের তালিকা (১৯৯১)   তথ্যসূত্র   বিষয়শ্রেণী:১৯৯৪-এ মৃত্যু বিষয়শ্রেণী:শেরপুর জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:দ্বিতীয় জাতীয় সংসদ সদস্য বিষয়শ্রেণী:পঞ্চম জাতীয় সংসদ সদস্য বিষয়শ্রেণী:জন্মের বছর অনুপস্থিত বিষয়শ্রেণী:১৯০২-এ জন্ম
সোফি সোনিয়া পেরিন (জন্ম ১৯৫৭) একজন ফরাসি মডেল এবং বিউটি কুইন, যিনি তার দেশের প্রথম মিস ইন্টারন্যাশনাল বিজয়ী ছিলেন।  Retrieved on 11 April 2008.  ১৯৭৬ সালে জাপানের টোকিওতে তার বিজয়ের আগে, তিনি সান সালভাদর, এল সালভাদরে মিস ইউনিভার্স ১৯৭৫ এবং যুক্তরাজ্যের লন্ডনে মিস ওয়ার্ল্ড ১৯৭৫ এ ফ্রান্সের প্রতিনিধি হিসাবে প্রতিদ্বন্দ্বিতা করেছিলেন। উভয় প্রতিযোগিতায়, তিনি স্থানহীন ছিলেন।   তথ্যসূত্র   বিষয়শ্রেণী:১৯৫৭-এ জন্ম বিষয়শ্রেণী:জীবিত ব্যক্তি বিষয়শ্রেণী:মিস ইউনিভার্স ১৯৭৫-এর প্রতিযোগী বিষয়শ্রেণী:মিস ইন্টারন্যাশনাল বিজয়ী বিষয়শ্রেণী:মিস ওয়ার্ল্ড ১৯৭৫-এর প্রতিনিধি বিষয়শ্রেণী:মিস ইন্টারন্যাশনাল ১৯৭৬-এর প্রতিনিধি বিষয়শ্রেণী:ফরাসি সুন্দরী প্রতিযোগিতার বিজয়ী
তুংসি মসজিদ চীনের বেইজিংয়ের  জেলা তুংসি সাবডিস্ট্রিক্টের একটি মসজিদ ।    ইতিহাস  স্থানীয় কিংবদন্তি অনুসারে, লিয়াও রাজবংশের সময় মসজিদটি নির্মিত হয়েছিল যখন বেইজিং ছিল লিয়াওর অন্যতম প্রধান রাজধানী। তবে রেকর্ড অনুসারে ইউয়ান রাজবংশের সময় ১৩৪৬ সালে মসজিদটি নির্মিত হয়েছিল। ১৪৪৭ সালে আবারও ১৪৮৬ সালে মসজিদটির সম্প্রসারণ ও সংস্কার হয়। উনবিংশ শতাব্দীর শেষদিকে মসজিদটি আগুনে বেঁচে গেলেও ক্ষতিগ্রস্ত হয়েছিল। বিংশ শতাব্দীতে পুরো মসজিদটির ব্যাপক মেরামত করা হয়েছিল।    স্থাপত্য  মসজিদ দুটি দরজা, একটি মিনার, একটি প্রার্থনা হল এবং একটি গ্রন্থাগার নিয়ে গঠিত।  প্রার্থনা হলটিতে কুরআনের উপর খোদাই করা কুরআন রয়েছে এবং এতে ৫০০ জন মুসল্লি থাকতে পারবেন। উঠোনের দক্ষিণ অংশে পাঁচটি উইং হল এবং উত্তর অংশে তিনটি উইং হল রয়েছে। মসজিদের স্থাপত্যশৈলীতে মিং রাজবংশের বৈশিষ্ট্য রয়েছে। মসজিদ আঙিনার দক্ষিণ অংশে অবস্থিত, গ্রন্থাগারে কুরআনের বিভিন্ন সংস্করণ রয়েছে।   যাতায়াত  বেইজিং পাতালরেলের তুংসি স্টেশন থেকে দক্ষিণে হাঁটার দূরত্বে মসজিদটি প্রবেশযোগ্য।   আরো দেখুন    চীনে ইসলাম  চীনের মসজিদ তালিকা   তথ্যসূত্র   বিষয়শ্রেণী:চীনা ভাষার লেখা থাকা নিবন্ধ বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:১৩৪৬-এ প্রতিষ্ঠিত বিষয়শ্রেণী:চীনের মসজিদ
মিঠাপুর জমিদার বাড়ি বাংলাদেশ এর মাদারীপুর জেলার মাদারীপুর সদর উপজেলার মিঠাপুর নামক গ্রামে অবস্থিত এক ঐতিহাসিক জমিদার বাড়ি।মিঠাপুর জমিদার বাড়ি!  ইতিহাস কবে নাগাদ এই জমিদার বাড়িটি প্রতিষ্ঠিত হয়েছে বা কে এই জমিদার বাড়ির প্রতিষ্ঠাতা তার সঠিক তথ্য জানা যায়নি। তবে এই জমিদার বংশের কয়েকজন বিখ্যাত ব্যক্তির নাম ইতিহাস থেকে জানা যায়। তারা হলেন জমিদার গোলাম মাওলা চৌধুরী, জমিদার গোলাম ছাত্তার চৌধুরী ও আন্তর্জাতিক খ্যাতিসম্পন্ন রাষ্ট্রবিজ্ঞানী প্রফেসর জি.ডাব্লুর চৌধুরী। এই জমিদার বংশধররা ছিলেন মুসলিম ধর্মালম্বী।  অবকাঠামো  বর্তমান অবস্থা  তথ্যসূত্র  বিষয়শ্রেণী:ঐতিহাসিক স্থান বিষয়শ্রেণী:মাদারীপুর জেলার দর্শনীয় স্থান
সুরজিৎ চট্টোপাধ্যায় (, উচ্চারণ:Surajit Caţţōpādhyāy.) জনপ্রিয় বাংলা ব্যান্ডের একজন গায়ক, গান লেখক এবং যন্ত্রবিদ; সর্বোপরি তিনি ভূমি ব্যান্ডের মুখ্য গায়ক। এছাড়াও তার নিজের একক ব্যান্ড আছে যা সুরজিৎ ও বন্ধুরার নামে পরিচিতি লাভ করেছে। তিনি  রেডিও মিরচি মিউজিক আওয়ার্ড ২০১২ এর সেরা গায়ক হিসাবে নির্বাচিত হন এবং ২০১৩ সালে তার আলবাম ফকিরা সেরা আলবাম হিসাবে নির্বাচিত হয়। তিনি কয়েকটি বাংলা চলচ্চিত্রে সঙ্গীত পরিচালনাও করেন, সেগুলি হলো ইচ্ছে, মুক্তধারা , হাঁদা ও ভোঁদা।   প্রথম জীবন  সুরজিৎ চট্টোপাধ্যায় বীরভূম জেলার রামপুরহাটে জন্ম গ্রহণ করেন। সেখানেই বিদ্যালয়ের প্রাথমিক পাঠ শেষ করে কলকাতার জুলিয়ান ডে স্কুলে ভর্তি হন। সাত বছর বিয়োস থেকে তবলা বাজানো শেখা শুরু করেন এবং এলাহাবাদ বিশ্ববিদ্যালয় থেকে সাম্মানিক সহ স্নাতক হন। তিনি তুহিন চ্যাটার্জির কাছে গিটার বাজানো শেখেন এবং পরে অমিত দত্তের কাছ থেকে আরো ভালো ভাবে গীটারের টুকিটাকি শেখেন। তিনি মহাবিদ্যালয়ে পড়তে তার প্রথম ব্যান্ডের দল, "গ্রাসরুট" (Grassroot) প্রতিষ্ঠা করেন, সেটিও অনেক সম্মান ও কলেজে নানা প্রতিযোগিতায় আওয়ার্ড পায়।   ভূমি  ১৯৯৯ সালে সুরজিৎ চট্টোপাধ্যায় তার বন্ধু সৌমিত্র রায়কে সঙ্গে নিয়ে ভূমি ব্যান্ড প্রতিষ্ঠা করেন। ভূমির ২৪ জুলাই ১৯৯৯ প্রথমবার জ্ঞান মঞ্চ অডিটোরিয়াম, কলকাতায় মঞ্চে অনুষ্ঠান করে। ভূমির গানের কথা গুলো অত্যন্ত সহজ সরল ভাবে ছন্দময় আবহে শহর থেকে গ্রামের সকল মানুষের কাছে পৌঁছে যায়। ভূমি মোট ১২ টি আলবাম রিলিজ করেছে।   সুরজিৎ ও বন্ধুরা  সুরজিৎ চট্টোপাধ্যায় ২০১২ সালে কলকাতায় কয়েকজন যন্ত্র বাদককে সঙ্গে নিয়ে তার নিজেস্ব একক ব্যান্ড সুরজিৎ ও বন্ধুরা প্রতিষ্ঠা করেন। তিনি রেডিও মিরচি মিউজিক আওয়ার্ড ২০১২ এর সেরা গায়ক হিসাবে নির্বাচিত হন এবং ২০১৩ সালে তার আলবাম ফকিরা সেরা আলবাম হিসাবে নির্বাচিত হয়। এই ব্যান্ড ফোক কানেকশন ও ২০১৬ সালে আমার পরান যাহা চায় নামে দুটি আলবাম রিলিজ করে।   তথ্যসূত্র   বিষয়শ্রেণী:কলকাতার সঙ্গীতজ্ঞ বিষয়শ্রেণী:জীবিত ব্যক্তি বিষয়শ্রেণী:১৯৬৬-এ জন্ম
কারেন রুথ আলেকজান্ডার ওএএম (জন্ম ১৯৪৮) একজন অস্ট্রেলীয় পরিবেশবাদী যিনি তাসমানিয়ান ওয়াইল্ডারনেস সোসাইটির অন্যতম প্রতিষ্ঠাতা সদস্য ছিলেন।   জীবনী  কারেন আলেকজান্ডারের জন্ম মেলবোর্নে। তিনি মোনাশ বিশ্ববিদ্যালয়ে গণিত অধ্যয়ন করার পর তাসমানিয়ায় ভূতত্ত্ব নিয়ে পড়াশোনা করেন এবং অবশেষে ক্যানবেরা থেকে ফলিত বিজ্ঞানে স্নাতক ডিগ্রি লাভ করেন। তিনি তাসমানিয়ান ওয়াইল্ডারনেস সোসাইটির মেলবোর্ন শাখার সহ-প্রতিষ্ঠাতা ছিলেন, যা প্রস্তাবিত ফ্রাঙ্কলিন বাঁধের বিরুদ্ধে প্রচারণা চালানোর জন্য নিবেদিত ছিল। বব ব্রাউন তাকে "মেলবোর্নে ফ্রাঙ্কলিন নদী প্রচারণাকে একটি জাতীয় ইস্যুতে পরিণত করার পেছনের চালিকা শক্তি" হিসেবে বর্ণনা করেছেন। যখন ওয়াইল্ডারনেস সোসাইটি জাতীয়ভাবে প্রতিষ্ঠিত হয়, তখন আলেকজান্ডার সহ-পরিচালক ছিলেন।  ১৯৮৮ সালে, তিনি জাতিসংঘের পরিবেশ কর্মসূচির সাথে কাজ করেন, এরপর তিনি অস্ট্রেলিয়ান কনজারভেশন ফাউন্ডেশনের পরিবেশ ব্যবস্থাপক হন। পরবর্তীতে তিনি ওয়েস্টার্ন অস্ট্রেলিয়া বিশ্ববিদ্যালয় থেকে স্নাতকোত্তর ডিগ্রি সম্পন্ন করেন। অস্ট্রেলিয়ান গ্রিনসের সাথে জড়িত, তিনি ২০০০ থেকে ২০০৪ পর্যন্ত বুশ হেরিটেজ অস্ট্রেলিয়ার সভাপতিও ছিলেন। ২০০৫ সালে, তিনি ভিক্টোরিয়ান ন্যাশনাল পার্কস অ্যাসোসিয়েশনে তার বর্তমান পদে যোগদান করেন। 1 আলেকজান্ডারকে ৮ জুন ২০১৫ সালে "সংরক্ষণ ও পরিবেশ এবং সম্প্রদায়ের প্রতি সেবার জন্য" মেডেল অফ দ্য অর্ডার অফ অস্ট্রেলিয়া (ওএএম) প্রদান করা হয়।   তথ্যসূত্র   বিষয়শ্রেণী:১৯৪৮-এ জন্ম বিষয়শ্রেণী:মেলবোর্নের ব্যক্তি বিষয়শ্রেণী:জীবিত ব্যক্তি বিষয়শ্রেণী:মোনাশ বিশ্ববিদ্যালয়ের প্রাক্তন শিক্ষার্থী বিষয়শ্রেণী:অস্ট্রেলিয়ার মেডেল অব দি অর্ডার গ্রহীতা বিষয়শ্রেণী:ওয়েস্টার্ন অস্ট্রেলিয়া বিশ্ববিদ্যালয়ের প্রাক্তন শিক্ষার্থী বিষয়শ্রেণী:তাসমানিয়ান ওয়াইল্ডারনেস সোসাইটি বিষয়শ্রেণী:দ্য ওয়াইল্ডারনেস সোসাইটি (অস্ট্রেলিয়া) বিষয়শ্রেণী:অস্ট্রেলিয়ান নারী পরিবেশবিদ বিষয়শ্রেণী:মোনাশ বিশ্ববিদ্যালয়ের প্রাক্তন শিক্ষার্থীবিষয়শ্রেণী:মোনাশ বিশ্ববিদ্যালয়ের প্রাক্তন শিক্ষার্থীবিষয়শ্রেণী:মোনাশ বিশ্ববিদ্যালয়ের প্রাক্তন শিক্ষার্থীবিষয়শ্রেণী:মোনাশ বিশ্ববিদ্যালয়ের প্রাক্তন শিক্ষার্থী
আই অ্যাম গ্রুট হলো একটি মার্কিন অ্যানিমেটেড ক্ষুদ্র ধারাবাহিক যা কিরস্টেন লেপোর স্ট্রিমিং পরিষেবা ডিজনি+ -এর জন্য তৈরি করেছে। এটি মার্ভেল কমিকসের উপর ভিত্তি করে তৈরি যাতে গ্রুট চরিত্রের বৈশিষ্ট্যসমূহ ফুটে উঠেছে। এতে মার্ভেল সিনেম্যাটিক ইউনিভার্স (এমসিইউ) এর চরিত্রগুলি রয়েছে। গার্ডিয়ানস অফ দ্য গ্যালাক্সি (২০১৪) এবং গার্ডিয়ানস অফ দ্য গ্যালাক্সি ভলিউম ২ (২০১৭)-এর মিড-ক্রেডিট দৃশ্যের মাঝামাঝি সময়ের বিভিন্ন অভিযানে বেবি গ্রুটের কর্মকাণ্ড এতে দেখানো হয়। ধারাবাহিকটি মার্ভেল স্টুডিওস অ্যানিমেশন দ্বারা প্রযোজনা করা হয়েছে, যেখানে লেপোর প্রধান লেখক এবং পরিচালক হিসাবে কাজ করেছেন।  ভিন ডিজেল এমসিইউ চলচ্চিত্র থেকে শিশু গ্রুটের কণ্ঠ ভূমিকায় পুনরায় অভিনয় করেছেন, যেখানে ব্র্যাডলি কুপারও অভিনয় করেছেন। আই অ্যাম গ্রুট ২০২০ সালের ডিসেম্বরে ঘোষণা করা হয় এবং লুমা পিকচার্স ২০২১ সালের আগস্টের মধ্যে এর ফটোরিয়ালিস্টিক অ্যানিমেশনের কাজ শুরু করে। একই বছরের নভেম্বরে এতে লেপোরের সম্পৃক্ততা প্রকাশ করা হয়।  এটি এমসিইউর চতুর্থ পর্যায়ের অংশ হিসেবে ১০ আগস্ট, ২০২২ তারিখে ডিজনি+-এ পাঁচটি ক্ষুদ্র পর্বে মুক্তি পায়। পাঁচটি অতিরিক্ত ক্ষুদ্র পর্ব তৈরি করা হচ্ছে।  পটভূমি  প্রতিটি ক্ষুদ্র পর্বে শিশু গ্রুটকে দেখা যায়, যে গ্যালাক্সিতে বড় হচ্ছে। সে নতুন নতুন অস্বাভাবিক চরিত্রের সাথে বিভিন্ন অভিযানে যায়, যা তাকে সমস্যায় ফেলে।  শ্রেষ্ঠাংশে   শিশু গ্রুট চরিত্রে ভিন ডাইসেল  রকেট চরিত্রে ব্র্যাডলি কুপার  এছাড়াও, জেমস গান একটি হাতঘড়ির জন্য কণ্ঠ দিয়েছেন এবং ট্রেভর ডেভাল লুয়া নামক এক বহুরূপী এলিয়েনের কণ্ঠ দিয়েছেন, যে গ্রুটকে অনুকরণ করে।   পর্বসমূহ    মুক্তি  আই অ্যাম গ্রুট পাঁচটি ক্ষুদ্র পর্বসহ ২০২২ সালের ১০ আগস্ট ডিজনি+-এ মুক্তি পায়। এটি এমসিইউর চতুর্থ পর্যায়ের অংশ।   তথ্যসূত্র    বহিঃসংযোগ   : Marvel.com    বিষয়শ্রেণী:২০২২-এ অভিষিক্ত মার্কিন টেলিভিশন ধারাবাহিক বিষয়শ্রেণী:ইংরেজি ভাষার টেলিভিশন অনুষ্ঠান বিষয়শ্রেণী:মার্ভেল কমিক অবলম্বনে টেলিভিশন অনুষ্ঠান
তুলনামূলক ভাষাবিজ্ঞান (মূলত তুলনামূলক দর্শন), ঐতিহাসিক ভাষাতত্ত্ব-এর একটি শাখা, যা বিভিন্ন ভাষার তুলনার মাধ্যমে তাদের ঐতিহাসিক সম্পর্কিততা স্থাপন সঙ্গে সংশ্লিষ্ট।   পদ্ধতি    ইতিহাস  তুলনামূলক ভাষাবিজ্ঞানের সূত্রপাত করেছিলেন স্যার উইলিয়াম জোন্স(১৭৮৬)।   সম্পর্কিত ক্ষেত্র    ছদ্ম ভাষাগত তুলনা    আরও দেখুন    তথ্যসূত্র    গ্রন্থপঞ্জি   August Schleicher: Compendium der vergleichenden Grammatik der indogermanischen Sprachen. (Kurzer Abriss der indogermanischen Ursprache, des Altindischen, Altiranischen, Altgriechischen, Altitalischen, Altkeltischen, Altslawischen, Litauischen und Altdeutschen.) (2 vols.) Weimar, H. Boehlau (1861/62); reprinted by Minerva GmbH, Wissenschaftlicher Verlag,  Karl Brugmann, Berthold Delbrück, Grundriss der vergleichenden Grammatik der indogermanischen Sprachen (1886–1916). Raimo Anttila, Historical and Comparative Linguistics (Benjamins, 1989)  Theodora Bynon, Historical Linguistics (Cambridge University Press, 1977)  Richard D. Janda and Brian D. Joseph (Eds), The Handbook of Historical Linguistics (Blackwell, 2004)  Roger Lass, Historical linguistics and language change. (Cambridge University Press, 1997)  Winfred P. Lehmann, Historical Linguistics: An Introduction (Holt, 1962)  R.L. Trask (ed.), Dictionary of Historical and Comparative Linguistics  (Fitzroy Dearborn, 2001)   বিষয়শ্রেণী:ভাষাবিজ্ঞান বিষয়শ্রেণী:তুলনামূলক ভাষাবিজ্ঞান বিষয়শ্রেণী:ঐতিহাসিক ভাষাবিজ্ঞান
মরিশাস অলিম্পিক কমিটি (; এছাড়াও সংক্ষেপে আইওসি কোড এমআরআই দ্বারা পরিচিত) হলো মরিশাসের জাতীয় অলিম্পিক কমিটি। এই সংস্থাটির ১৯৭১ সালে প্রতিষ্ঠিত হয়েছে; প্রতিষ্ঠার ১ বছর পর ১৯৭২ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর মরিশাসের কুয়াত্রে বোর্নেসে অবস্থিত।  বর্তমানে মরিশাস অলিম্পিক কমিটির সভাপতির দায়িত্ব পালন করছেন হাও তিন ভুন হা শুন, যিনি ২০০৫ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন হেডলি হাউ ফু কিয়ং হান মুই।  ইতিহাস ১৯৭১ সালে মরিশাসের বহু-ক্রীড়ার সর্বোচ্চ সংস্থা হিসেবে মরিশাস অলিম্পিক কমিটি প্রতিষ্ঠিত হয়েছে। ্রসভাপতি এই সংস্থার প্রথম সভাপতির দায়িত্ব পালন করেছেন, যিনি টেমপ্লেটপ্রসভাপতি হতে  পর্যন্ত সভাপতির দায়িত্বে নিয়োজিত ছিলেন।  প্রতিষ্ঠার প্রায় ১৩ বছর পর মরিশাস ১৯৮৪ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে।  আরও দেখুন  অলিম্পিকে মরিশাস  তথ্যসূত্র  বহিঃসংযোগ     এএনওসিতে মরিশাস অলিম্পিক কমিটি   অলিম্পিডিয়ায় মরিশাস অলিম্পিক কমিটি   অলিম্পিক.কমে মরিশাস অলিম্পিক কমিটি    বিষয়শ্রেণী:জাতীয় অলিম্পিক কমিটি বিষয়শ্রেণী:অলিম্পিকে মরিশাস বিষয়শ্রেণী:মরিশাসের ক্রীড়া পরিচালনা পরিষদ বিষয়শ্রেণী:১৯৭১-এ মরিশাসে প্রতিষ্ঠিত বিষয়শ্রেণী:১৯৭১-এ প্রতিষ্ঠিত ক্রীড়া সংস্থা
গ্লোবাল ট্যালেন্ট এক্সট্রাভ্যাগাঞ্জা: পর্ব ২ হলো আপাতবাস্তব টেলিভিশন ধারাবাহিক রূপলস ড্র্যাগ রেস গ্লোবাল অল স্টারস-এর প্রথম মৌসুমের দ্বিতীয় পর্ব, যা প্রথমবারের মতো ২০২৪ সালের ১৬ই আগস্ট তারিখে আমেরিকান স্ট্রিমিং পরিষেবা নেটওয়ার্ক প্যারামাউন্ট+-এর মাধ্যমে সম্প্রচারিত হয়। এই পর্বে নির্বাচিত প্রতিযোগীরা একটি প্রতিভা প্রদর্শনীতে অংশগ্রহণ করেন। ডানা পাওলা নিয়মিত প্যানেলিস্ট রূপল, মিশেল ভিসেজ এবং জামাল সিমসের সাথে অতিথি বিচারক হিসেবে যোগ দেন।  ভ্যানিটি ভেইন শীর্ষ দুইয়ে স্থান লাভ করার পর, ডানা পাওলা এবং স্টিভ আওকির "প্যারানোয়া" (২০২৩) গানে ইভা লে কুইনের বিরুদ্ধে ঠোঁট মেলানো প্রতিযোগিতায় জিতে মূল চ্যালেঞ্জে জয়লাভ করেন।   পর্ব  থাম্ব|ডানা পাওলা একজন অতিথি বিচারক হিসেবে উপস্থিত ছিলেন। রূপল মেক্সিকান গায়িকা ডানা পাওলাকে অতিথি বিচারক হিসেবে ঘোষণা করেন, তার সাথে আরও ছিলেন নিয়মিত প্যানেলিস্ট মিশেল ভিসেজ এবং জামাল সিমস। পাইথিয়া এবং ইভা লে কুইন কৌতুকপ্রবাহ পরিবেশন করেন, নেহেলেনিয়া একটি মৌলিক ঠোঁট মেলানো পর্ব পরিবেশন করেন, টেসা টেস্টিকেল বিচিত্রানুষ্ঠান পরিবেশন করেন, গালা ভারো পোল নৃত্য করেন এবং সবশেষে ভ্যানিটি ভেইন নিজ কণ্ঠে গান পরিবেশন করেন।  এই পর্বের রানওয়ে থিম ছিল "মানি মেকস দ্য ওয়ার্ল্ড গো রাউন্ড"। ইভা লে কুইন এবং ভ্যানিটি ভেইন ছিলেন সপ্তাহের শীর্ষ দুই প্রতিযোগী; তারা বিজয়ের জন্য ডানা পাওলা এবং স্টিভ আওকির "প্যারানোয়া" (২০২৩) গানে একটি ঠোঁট মেলানো প্রতিযোগিতায় মুখোমুখি হন। রূপল ভ্যানিটি ভ্যানকে মূল চ্যালেঞ্জের বিজয়ী ঘোষণা করেন।   তথ্যসূত্র    বহিঃসংযোগ     বিষয়শ্রেণী:রূপলস ড্র্যাগ রেস বিষয়শ্রেণী:টেলিভিশন